
                                                    Proiect de hotărâre
privind aprobarea indicatorilor tehnico economici - faza DALI și participarea la „Programul vizând sisteme de alimentare cu apă, canalizare și epurare a apelor uzate” pentru proiectul: „EXTINDEREA REȚELELOR DE ALIMENTARE CU APĂ ȘI DE CANALIZARE MENAJERĂ ÎN MUNICIPIUL MARGHITA”


Având în vedere temeiurile juridice ale:
- Ordinului ministrului mediului, apelor și pădurilor nr. 475/2024 pentru aprobarea Ghidului de finanțare de finanțare a Programului vizând sisteme de alimentare cu apă, canalizare și epurare a apelor uzate;
- Legii nr. 273/2006 privind finanțele publice locale, cu modificările și completările ulterioare;
- art. 129 alin. (2) lit. b) si alin. (4) lit.a) si lit. b), art. 139 alin. (1) coroborat cu art. 5, lit.ee) din OUG nr. 57/2019 privind Codul administrativ;
- Hotărârii  Guvernului nr. 188/2002 pentru aprobarea unor norme privind condiţiile de descărcare în mediul acvatic a apelor uzate, cu modificările şi completările ulterioare;
- Ordonanţei  de Urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare.
Ţinând cont de : referatul de aprobare al primarului Municipiului Marghita, înregistrat sub nr. 3772 din 3.04.2024 
                           raportul de specialitate al Direcţiei tehnice - Compartimentul de investiţii , nr. 3773 din 3.04.2024

În baza art. 196 alin. ( 1)  lit. a  din OUG nr. 57/2019 privind Codul Administrativ , cu modificările şi completările ulterioare 
[bookmark: _GoBack]Primarul Municipiului Marghita propune spre adoptarea Consiliului Local întrunit în şedinâa extraordinară convocată de îndată următorul 

                                 Proiect de hotărâre:

Art. 1. Se aprobă depunerea proiectului denumit „EXTINDEREA REȚELELOR DE ALIMENTARE CU APĂ ȘI DE CANALIZARE MENAJERĂ ÎN MUNICIPIUL MARGHITA”, participarea în cadrul „Programului vizând sisteme de alimentare cu apă, canalizare și epurare a apelor uzate”, contractarea finanțării în cazul în care proiectul este selectat spre finanțare și desemnarea reprezentantului legal al municipiului Marghita, domnul primar Marcel – Emil Sas - Adăscăliții în relația cu autoritatea contractantă.
Art. 2. Se aprobă asigurarea și susținerea din surse proprii a cheltuielilor care nu sunt acoperite prin finanțarea acordată de AFM și a cheltuielilor neeligibile.
Art. 3. Se aprobă susținerea cheltuielilor neeligibile ale obiectivului din bugetul local al municipiului Marghita, conform anexei care face parte integrantă din prezenta hotărâre.
Art. 4. Se aprobă angajarea executivului  la întocmirea documentației de achiziție publică, organizarea și derularea procedurii de achiziție publică și realizarea lucrărilor în conformitate cu prevederile legale în vigoare privind achizițiile publice.
Art. 5. Se aprobă descrierea sumară şi a devizului general a investiției propuse a fi realizată prin proiectul cu denumirea „EXTINDEREA REȚELELOR DE ALIMENTARE CU APĂ ȘI DE CANALIZARE MENAJERĂ ÎN MUNICIPIUL MARGHITA”, conform anexei nr. 1 care face parte integrantă din prezenta hotărâre.
Art. 6. Se aprobă documentația tehnico – economică și indicatorii tehnico – economici - faza DALI  aferente proiectului intitulat „EXTINDEREA REȚELELOR DE ALIMENTARE CU APĂ ȘI DE CANALIZARE MENAJERĂ ÎN MUNICIPIUL MARGHITA”, conform anexei nr. 2 care face parte integrantă din prezenta hotărâre.
Art. 7. Aducerea la îndeplinire a prezentei hotărâri se asigură de către primarul municipiului Marghita.
Art. 8. Prezenta hotărâre se comunică cu:
· Instituția Prefectului judeţul Bihor,
· Primarul municipiului,
· Consiliul Județean Bihor, 
· Administrației Fondului pentru Mediu,
· Afișare în locuri publice.



Iniţiator                                                                                              Vizat legalitate
Primar                                                                                                Secretar General 
Marcel Emil SAS ADĂSCĂLIŢII                                                     Cornelia DEMETER

